13/10/2022 | Administración LocalMunicipal
Oroso
Aprobación definitiva de modificación de ordenanza fiscal reguladora do imposto sobre o incremento de valor dos terreos de natureza urbana

Terminado o prazo de exposición pública da modificación da Ordenanza Fiscal reguladora do Imposto sobre o Incremento de Valor dos Terreos de Natureza Urbana, resoltas as alegacións presentadas e aprobada definitivamente a mesma mediante acordo do Pleno da Corporación adoptado na súa sesión ordinaria de data 29 de setembro de 2022, de acordo co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da lei reguladora das facendas locais procédese á publicación íntegra do texto da modificación da devandita ordenanza: Ordenanza fiscal Reguladora do IMPOSTO SOBRE O INCREMENTO DO VALOR DOS TERREOS DE NATURALEZA URBANA O Imposto sobre o incremento do valor dos terreos de natureza urbana esixirase neste Concello de conformidade co disposto nos artigos 104 a 110 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais (TRLHL), aplicándose sobre ditas disposicións os elementos determinantes da cota tributaria así coma da xestión do imposto que se regulan nos artigos seguintes da presente Ordenanza fiscal. A base impoñible do imposto determinarase de conformidade co disposto no artigo 107 TRLHL, coas seguintes particularidades: a) De acordo co disposto no punto 3 do artigo 107 TRLHL, para o suposto que os valores catastrais dos terreos sufrisen modificacións como consecuencia de procedementos de valoración colectiva, aplicarase unha redución do 40 % ó valor do terreo durante os primeiros cinco anos de vixencia dos novos valores. Non se aplicará tal redución cando os novos valores fosen inferiores os antigos, sen que a contía da redución poida implicar uns valores inferiores ós valores catastrais antigos. b) Os coeficientes aplicables por período de xeración do incremento do valor segundo o previsto no artigo 107.4 do TRLHL serán os coeficientes máximos establecidos no devandito artigo vixentes en cada momento. O tipo de gravame do imposto queda fixado no 28% para cada un dos períodos de xeración previstos no artigo anterior. De conformidade co disposto no artigo 108.4 do TRLHL, gozarán dunha bonificación do 95% da cota íntegra do imposto as transmisións de terreos, e na transmisión ou constitución de dereitos reais de goce limitativos do dominio, realizadas a título lucrativo por causa de norte a favor dos descendentes e adoptados, os cónxuxes e os ascendentes e adoptantes. Para gozar da bonificación achegarase a seguinte documentación para o acreditamento do parentesco: a) Copia do libro de familia ou certificado do Rexistro Civil correspondente, sempre que a administración encargada da xestión do imposto non teña acceso telemático ao Rexistro Civil para obter a devandita información. A bonificación prevista no presente artigo tramitarase e concederase de oficio sen necesidade de solicitude expresa do suxeito pasivo. Os suxeitos pasivos virán obrigados a presentar ante o Concello nos prazos previstos no artigo 110 TRHL, ou ante o ente en quen este delegue a xestión, declaración tributaria segundo o modelo determinado pola Administración, contendo os elementos da relación tributaria imprescindibles para practicar a liquidación procedente e acompañada polos documentos nos que consten os actos ou contratos que orixinan a imposición, que serán coma mínimo os seguintes: · Copia simple do documento público ou privado no que conste o acto ou contrato que orixina a imposición, no caso de transmisión “inter vivos”; certificación de últimas vontades e testamento ou declaración de herdeiros para transmisión “mortis causa”. · Fotocopia do DNI/NIE/CIF do suxeito pasivo · Fotocopia do recibo do imposto sobre bens inmobles correspondente ó último exercicio posto para cobramento. · Documentación que acredita a data de adquisición do ben ou dereito obxecto da transmisión. Quedan derrogadas a ordenanza reguladora do Imposto sobre o incremento do valor dos terreos de natureza urbana aprobada polo Pleno do concello en data 10.11.2003 e publicada no BOP número 298 de data 30.12.2003, así coma as sucesivas modificacións da mesma. A presente modificación da ordenanza fiscal, aprobada a súa redacción definitiva polo Pleno do Concello, entrará en vigor logo da súa publicación íntegra no Boletín Oficial da Provincia, permanecendo en vigor ata a súa modificación ou derrogación expresas.” Contra a aprobación definitiva desta ordenanza unicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar dende o día seguinte a publicación da modificación no Boletín Oficial da Provincia. En Oroso, a 05 de outubro de 2022. O Alcalde-presidente, Luis Rey Villaverde